Melodi Grand Prix 1988

Melodi Grand Prix 1988 var den 28. utgaven av Melodi Grand Prix, Norges nasjonale uttak til Eurovision Song Contest. Etter fire semifinaler kjempet ti sanger i finalen i Chateau Neuf 26. mars 1988. Vinnerlåten ble «For vår jord», fremført av Karoline Krüger. Sangen er komponert av Anita Skorgan med tekst av Erik Hillestad. Karoline Krüger representerte Norge i den internasjonale finalen i Dublin, der «For vår jord» kom på femteplass med 88 poeng.

 Sendingen 
Som i 1977 og 1982, innførte NRK dette året en ordning med semifinaler. I forkant av finalen ble det arrangert fire semifinaler, hver med fire melodier. Semifinalene fant sted i underholdningsprogrammet LørDan. Melodiene konkurrerte mot hverandre to og to i en utslagsduell. Hvert par besto av ett innsendt bidrag som var valgt ut blant 400 av en jury på forhånd, og ett som var spesielt invitert til konkurransen. Tusen lisensbetalende husholdninger hadde på forhånd blitt trukket ut til å stemme frem finalistene. Seerne hadde fått brev i posten som informerte om hvilke telefonnummer som skulle brukes til å stemme. Slik ble åtte deltakere klare for finalen.

I tillegg valgte en jury ledet av Ingrid Bjørnov ut to av de åtte duelltaperne til finalen. De to ble «Je ne sais pais» med Anita Kanstad, og Jan Eggums «Deilige Drøm». 

Finalen ble arrangert i Chateau Neuf lørdag 26. mars 1988 med Dan Børge Akerø som programleder. Hvert bidrag ble introdusert av en kjent norsk person i følgende rekkefølge: Dan Børge Akerø, Vidar Theisen, Oddvar Brå, Thorvald Stoltenberg, Gunnar Berge, Torbjørn Mork, Sølve Grotmol, Herbjørn Sørebø, Jan P. Syse og Bjartmar Gjerde. Trond Kirkvaag parodierte de disse personene i et fotografi som en introduksjon til dem. Et storband med Arild Stav som kapellmester akkompagnerte finalemelodiene. Koret besto av Kari Iveland, Berit Lohne, Leif Digernes og Ståle Rasmussen.

Pauseunderholdningen var av Chris Rea. Han spilte låtene «Windy Town» og «Que Sera». Finalen ble avgjort av syv distriktsjuryer som kåret «For vår jord» med en flygelspillende Karoline Krüger, til vinner.

 Resultat 
 Nr. Tittel Artist KomponistTekstforfatter Poeng Plass A «Mitt land, og» David Chocron David Chocron 42 5 B «Hey go go» Ola Fjellvikås Ole SalstenOle Salsten og Marit Vollen 54 3 C «Natten er din og min» Elisabeth Moberg og Terry Heart Kristian LindemanTrygve Hoff 38 7 D «Glasnost» Jahn Teigen Jahn TeigenJahn Teigen og Knut Meiner 55 2 E «Deilige drøm» Jan Eggum Jan Eggum 16 10 F «Sove i natt?» Tore Hansen Tore Hansen 41 6 G «Hvor er du?»  Trond Armand Larsen og Krist Juuhl Trond Armand Larsen og Krist Juuhl 18 9 H «For vår jord» Karoline Krüger Anita SkorganErik Hillestad 65 1 I «Je ne sais pas» Anita Kanstad Anita KanstadBjørn Terje Bråthen 25 8 J «Lengt» Iselin Alme og Tor Endresen Helge IbergTove Karoline Knutsen 52 4

 Avstemning 
Det var syv regionale jurygrupper, hver med elleve medlemmer. Hver jury ga 1–8, 10 og 12 poeng til melodiene. Johnny Bergh var oppsynsmann for avstemningen.
Nr.TittelVadsø  Bodø  Trondheim  Lillehammer  Bergen  Oslo  KristiansandTotaltA «Mitt land, og» 5  8  6  7  2  10  442B «Hey go go» 6  5  10  10  8  8  754C «Natten er din og min» 2  10  4  2  6  6  8  38D «Glasnost» 8  2  8  12  10  5  1055E «Deilige drøm» 1  6  1  1  1  3  316F «Sove i natt?» 12  4  5  4  7  4  541G «Hvor er du?»  3  3  2  3  3  2  218H «For vår jord» 7  7  12  8  12  7  1265I «Je ne sais pas» 10   1  3  5  4  1  125J «Lengt» 4  12  7  6  5  12  6 52

 Semifinaler 
Første semifinale gikk av stabelen i LørDan på NRK Marienlyst 30. januar 1988. Tusen utvalgte, lisensbetalende familier skulle ringe inn og stemme, men datasystemet sviktet. Dermed måtte tv-seerne sende inn sine stemmer per post. Rundt 400 stemmer kom inn, og resultatet ble offentliggjort i en ekstra LørDan-sending 3. februar. De tre andre semifinalene ble holdt 13. februar, 27. februar og 12. mars, og da fungerte teknikken. Resultatene fra duell 3–8 ble kun offentliggjort i hele tall.
 Duell  Tittel  Artist KomponistTekstforfatter Plass  Oppslutning 1  «Nå»  Siri GelleinNissa NybergetIdar Lind 2  26,5 % «Hvor er du?»   og  Trond Armand Larsen og Krist Juuhl 1  73,5 % 2 «Je ne sais pas» Anita KanstadBjørn Terje Bråthen2 26,4 % «Glasnost»  Jahn Teigen Jahn TeigenTeigen og   1  73,6 % 3  «Mitt land, og»   og band  David Chocron  1  71 % «Deilige drøm»  Jan Eggum Jan Eggum 2  29 % 4  «Jeg vil elske deg»  Lise HaavikLise Haavik 2  44 % «Sove i natt?»  Tore Hansen Tore Hansen 1  56 % 5  «Åpne dører»  Odd Arvid Eilertsen,  og Sverre KjelsbergOdd Arvid Eilertsen og Sverre KjelsbergRagnar Olsen 2  12 % «Hey go go»  Ola Fjellvikås  Salsten og   1  88 % 6  «Du skal leve»  Karina Hjelen og Lars JonesLars Jones  2  47 % «Lengt»  Iselin Alme og Tor Endresen Helge IbergTove Karoline Knutsen 1  53 % 7  «Din tur»  Stig Gjendem   2  23 % «For vår jord»  Karoline Krüger Anita SkorganErik Hillestad 1  77 % 8  «Natten er din og min»  Elisabeth Moberg og   Kristian Lindeman Trygve Hoff 1  69 % «Jeg lever i en boks»  Carsten Loly (Mannen i boksen) Lars Kilevold 2  31 %

 Hendelser 
Før finalen lanserte Jahn Teigen en egen «glasnost-brus» for å markedsføre låten sin. Bakgrunnen var at faren til en av Teigens korister drev en brusfabrikk i Romsdal. Totalt hadde han laget 20 kasser «fredsbrus».

Pressen var stort sett positive etter finalen, og særlig med vinnermelodien. VGs beryktede anmelder, Kjell Bækkelund, roste «For vår jord» og mente sangen hadde karakter. «Vi gjentar oss selv med glede: Den beste melodien gikk til topps.» skrev Bækkelund. Også Aftenposten var klar på at den beste sangen vant: «Smektende, pompøs, melodiøs, lurt basert på lett gjenkjennelige strofer og klokt oppbygd med passende mengde tone og harmoniskift. Den får tyngde og vinner seg ved gjenhør.» skrev avisens anmelder. «For vår jord» imponerte også de europeiske juryene, og det norske bidraget endte på en femteplass i Eurovision Song Contest 1988. Det var Norges fjerde beste resultat i konkurransen til da. 76 prosent av nordmenn over 15 år så den internasjonale finalen, ifølge en spørreundersøkelse utført for VG.

VG proklamerte at en «stjerne er født» med Karoline Krügers seier og sammenlignet henne med Sissel Kyrkjebø. Seieren var også starten for en lang musikalsk karriere for Krüger, og hun har siden laget en rekke album og andre musikalske verker. 

 Referanser 

 Eksterne lenker 

 Norsk rikskringkasting: Melodi Grand Prix 1988 – finale (sendt 26. mars 1988), NRK TV

Kategori:Melodi Grand Prix
Kategori:Hendelser i 1988
Kategori:Musikk i 1988